Stagiu de voluntariat la CERT-RO pentru studenții Universității din București

Centrul Național de Răspuns la Incidente de Securitate Cibernetică (CERT-RO) lansează o invitație către studenții Universității din București de a participa la stagiul de voluntariat ce se va desfășura în perioada 21 iulie 2020-15 septembrie 2020. 
Timp de două luni, studenții interesați pot trăi experiența unui Director din Centrul Național de Răspuns la Incidente de Securitate Cibernetică. Pentru a putea participa, candidații trebuie să fie studenți sau absolvenți de studii superioare, să aibă cunoștințe de limbă engleză nivel cel puțin mediu, să fie interesați să lucreze și să învețe în una din instituțiile de vârf ale Guvernului României și să aibă disponibilitatea de a activa în medie de 2 ore pe zi, flexibil. 
Vor fi selectați doi studenți din București care vor activa la sediul CERT-RO și doi studenți din țară care vor activa online. 
Selecția se va face de către Departamentul de Resurse Umane al CERT-RO, pe baza CV-urilor primite la adresa de mail hr@cert.ro, până vineri, 17 iulie 2020, ora 23:59.


